ཕྱི་ལོ་༥༨ནས་ད་པར་ཙག་གིས་བསྡམས་པའི་བོད་ཡུལ་སྤྱི་དང་ནང་དགོས་བཙན་བྱོལ་བ་ཞེས་བའི་ཐ་སྙད་ཞིག་དབང་མེད་བཙན་གྱིས་མགོ་ལ་འཁུར་ནས་རི་བོ་ཧི་མ་ལ་ཡའི་ཉིན་སྲུབ་གཉིས་སུ་གྱུར་མོད།༧བླ་མ་ཡིད་བཞིན་ནོར་བུའི་བཀའ་དྲིན་ཐུགས་རྗེ་གསེར་གྱི་ཉི་འོད་དྲོན་མོ་འཛམ་གླིང་སྟེང་བོད་པ་ཞེས་བའི་མིང་འདི་གསར་དུ་རྙེད་པ་ལྟར་འཛམ་གླིང་ཤར་ནུབ་ཀུན་ཏུ་གསལ་ཁ་བྱུང་།འདི་ལྟར་མི་ལོ་དྲུག་བཅུ་ལྷག་བརྒལ་བའི་ཡུལ་གྱར་མི་རིགས་གཞན་ལ་ངོམ་ཆོག་པ་འདི་ཉིད་།སྲིད་ཀྱི་གར་སྟེགས་སྟེང་མིང་རྫིགས་པོ་ཅན་དང་དེའི་ཕྱོགས་གཏོགས་པ་ཚོས་མ་འོངས་པར་གཞི་བྱེས་ལྷན་འཛོམས་ཞེས་བའི༧གོང་ས་མཆོག་གི་ཐུགས་རེ་དང་བོད་པའི་མངོན་འདོད་ལ་བསམ་བློ་ཅི་ཡང་གཏོང་མི་ནུས་བ་དེ་དངོས་གནས་ཧ་སང་སོང་།ད་ལྟའི་གནས་བབས་སུ་བོད་པ་སུ་ཡིན་ལ་ཁ་གྲགས་འདོད་མེད་པ་དང་ལྷག་དོན་སྐད་ཆ་མང་པོ་བཤད་ན་ཉོག་འཛིང་སླེབས་སླ་བོ་འདུག་པ་དང་།བྱ་བ་འདི་དག་གི་མགོ་མཇུག་བར་གསུམ་སྲིད་ཀྱི་སྟེགས་བུའི་སྟེང་འགྱིང་ཉམས་ཅན་སྲིད་སྐྱོང་སློབ་སངས་སངས་རྒྱས་ཀྱིས་བཟོ་བའི་དུག་རྫས་ལྟ་བའི་མཛད་སྤྱོད་ཡིན།